|  |  |
| --- | --- |
| Description: grb.TIF | Srbská republikaAutonómna pokrajina Vojvodina**Pokrajinský sekretariát pre vzdelávanie, predpisy, správu** **a národnostné menšiny – národnostné spoločenstvá**Bulvár Mihajla Pupina 16, 21 000 Nový SadТ: +381 21 487 42 62;  F: +381 21 487 46 14 Ounz@vojvodinа.gov.rs  |
|  | Číslo: 128-451-739/2016-04 | Dátum: 04.03.2016 |

Podľa článku 3 Pravidiel o pridelení rozpočtových prostriedkov Pokrajinského sekretariátu pre vzdelávanie, predpisy, správu a národnostné menšiny – národnostné spoločenstvá na financovanie a spolufinancovanie obstarania vybavenia pre ustanovizne žiackeho štandardu na území Autonómnej pokrajiny Vojvodiny číslo (Úradný vestník APV číslo 16/15) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2016 (Úradný vestník APV číslo 54/15)

**Pokrajinský sekretariát pre vzdelávanie, predpisy, správu a národnostné menšiny – národnostné spoločenstvá** **(ďalej: sekretariát) vypisuje**

**SÚBEH**

**NA FINANCOVANIE A SPOLUFINANCOVANIE OBSTARANIA VYBAVENIA PRE USTANOVIZNE ŽIACKEHO ŠTANDARDU NA ÚZEMÍ AP VOJVODINY V ROKU 2016**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2016 (Úradný vestník APV číslo 54/15) na osobitnom oddiele sekretariátu na financovanie a spolufinancovanie obstarania vybavenia pre ustanovizne žiackeho štandardu v AP Vojvodine v sume **4.750.000,00 dinárov**.

Realizácia finančných záväzkov sa vykoná v súlade s likvidnými možnosťami rozpočtu Autonómnej pokrajiny Vojvodiny na rok 2016.

**PODMIENKY SÚBEHU**

*1.* ***Podávatelia žiadostí***

Užívatelia, čo majú právo zúčastniť sa v rozvrhovaní prostriedkov sú domovy žiakov stredných škôl, školy s domovom žiakov, špeciálne školy s domovom žiakov, domovy žiakov stredných škôl vo fáze zakladania, žiacke letoviská a žiacke kultúrne strediská na území Autonómnej pokrajiny Vojvodiny, ktorých zakladateľkou je Srbská republika a AP Vojvodina.

2. ***Druh vybavenia***

Užívatelia sa môžu uchádzať o obstaranie:

* vybavenia pre ubytovanie žiakov,
* vybavenia pre domácnosť,
* vybavenia pre vzdelávanie,
* počítačového vybavenia,
* vybavenia pre rekreáciu,
* vybavenia pre ochranu životného prostredia,
* vybavenia pre verejnú bezpečnosť,
* administratívneho vybavenia a
* iného vybavenia vo funkcii zvýšenia kvality ubytovacích služieb a výživy, ako aj výchovno-vzdelávacej práce v ustanovizni žiackeho štandardu.

Užívateľ sa môže uchádzať na súbehu najviac do 500.000,00 dinárov.

Užívateľ je povinný pri obstaraní vybavenia konať v súlade s ustanoveniami Zákona o verejnom obstaraní (vestník Službeni glasnik RS číslo 124/12, 14/15 a 68/15).

***3. Kritériá rozvrhovania prostriedkov***

Kritériá rozvrhovania prostriedkov podľa Pravidiel o pridelení rozpočtových prostriedkov Pokrajinského sekretariátu pre vzdelávanie, predpisy, správu a národnostné menšiny – národnostné spoločenstvá na financovanie a spolufinancovanie obstarania vybavenia pre ustanovizne žiackeho štandardu na území Autonómnej pokrajiny sú:

* význam vybavenia v umožňovaní bezpečného a kvalitného ubytovania, pobytu ako aj výživy žiakov v ustanovizniach žiackeho štandardu,
* kapacita ustanovizní žiackeho štandardu,
* stupeň vyvinutosti jednotky lokálnej samosprávy, na ktorej území sa nachádza ustanovizeň žiackeho štandardu,
* jestvovanie iných zdrojov financovania obstarania vybavenia,
* úspešná realizácia pridelených prostriedkov z rozpočtu AP Vojvodiny v predchádzajúcich rokoch, s doručenou správou a dôkazmi o účelovom a zákonnom užívaní rozpočtových prostriedkov,
* obstaranie vybavenia, čo sa môže prevažne realizovať v bežnom rozpočtovom roku a
* výška žiadaných prostriedkov na obstaranie vybavenia.

**SPÔSOB PODÁVANIA ŽIADOSTÍ**

Žiadosti o pridelenie prostriedkov sa odovzdávajú na jednotnom súbehovom tlačive sekretariátu (jedna ustanovizeň podáva len jedno tlačivo). Kompletná súbehová dokumentácia sa môže stiahnuť od  **07.03.2016** z webovej adresy sekretariátu [**www.puma.vojvodina.gov.rs**](http://www.puma.vojvodina.gov.rs/)

Žiadosti sa odosielajú poštou na adresu: Pokrajinský sekretariát pre vzdelávanie, predpisy, správu a národnostné menšiny – národnostné spoločenstvá s označením''Súbeh pre žiacky štandard v AP Vojvodine – vybavenie“, Bulvár Mihajla Pupina 16, 21 000 Nový Sad alebo sa odovzávajú osobne v Spisovni pokrajinských orgánov správy v Novom Sade (v prízemí budovy Pokrajinskej vlády).

K prihláške na súbeh sa pripája nasledujúca povinná dokumentácia:

1) fotokópia potvrdenia o zápise do súdneho registra ustanovizní žiackeho štandardu ,

2) fotokópia potvrdenia o daňovom identifikačnom čísle a

3) neviazaná ponuka-predbežný účet na obstaranie vybavenia (kalkulácia obstarania vybavenia).

**Lehota odovzávania prihlášok na súbeh je 15. máj 2015**

Sekretariát si vyhradzuje právo žiadať si od podávateľa žiadosti, podľa potreby, dodatočnú dokumentáciu a informácie, resp. na pridelenie prostriedkov určiť splnenie potrebných podmienok.

Oneskorené alebo neúplné prihlášky sa nebudú rozoberať.

Výsledky súbehu sa uverejnia na webovej prezentácii sekretariátu.

**Zainteresované osoby dodatočné informácie v súvislosti s realizáciou súbehu môžu dostať v sekretariáte na telefónnom čísle 021/487 4262 a 487 4614.**

 POKRAJINSKÝ TAJOMNÍK

 Mihály Nyilas